**Balet**

*Adrian Erbiceanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Baletul lebedelor negre

Tresaltă-n gol adânc şi sacru.

Mi-s roşii ochii de-ntuneric

Şi limba simte-n gură acru...

Le simt culcuşul pe aproape,

Le-aud bătaia de aripe,

Şi-aş da orice din ochi să-mi piară

Întunecimea tristei clipe.

Fantasmagoric joc, funebru!...

Cum poate omul să se-mbete?!

Simt şi te-aud, te vreau lumină,

De taina ta mi-e veşnic sete.

Sărutului îi port arsura,

Ochii – clipit stelar de salbe –

Ca Zorii ce aprind în Noapte

Baletul lebedelor albe…

(Din vol. Confesiuni pentru două generații)